Foto: Anadolu Turkiyada yo‘lovchi avtobusi ag‘darilib ketishi oqibatida 17 yo‘lovchi hayotdan ko‘z yumgan, 11 kishi yaralangan. Halok bo‘lganlar orasida xorijiy mamlakatlar fuqarolari yo‘q. Anadolu axborot agentligi xabariga ko‘ra, yo‘lovchi avtobusi Marmaris — Mugla yo‘lida halokatga uchragan.    YTHdan Mugla viloyati hokimi o‘rinbosari xabardor qilingan. U halok bo‘lganlar orasida xorijliklar yo‘qligini ta’kidlagan. Voqea joyida tez yordam, politsiya va qo‘riqchilar guruhlari faoliyat yuritmoqda. Hozircha, avtohalokatga nima sabab bo‘lgani ma’lum emas. Politsiya surishtiruv ishlarini olib borayapti.